CELEX: 32014R0880
Language: ro
Date: 2014-08-12 00:00:00
Title: Regulamentul de punere în aplicare (UE) nr. 880/2014 al Comisiei din 12 august 2014 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active Cydia pomonella Granulovirus (CpGV)  Text cu relevanță pentru SEE

13.8.2014   
            
            
               RO
            
            
               Jurnalul Oficial al Uniunii Europene
            
            
               L 240/22
            
         REGULAMENTUL DE PUNERE ÎN APLICARE (UE) NR. 880/2014 AL COMISIEI
   din 12 august 2014
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active Cydia pomonella Granulovirus (CpGV)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:
   
               (1)
            
            
               Substanța activă Cydia pomonella Granulovirus (CpGV) a fost inclusă în anexa I la Directiva 91/414/CEE a Consiliului (2) prin Directiva 2008/113/CE a Comisiei (3) în conformitate cu procedura prevăzută la articolul 24b din Regulamentul (CE) nr. 2229/2004 al Comisiei (4). De la înlocuirea Directivei 91/414/CEE prin Regulamentul (CE) nr. 1107/2009, această substanță este considerată a fi autorizată în temeiul regulamentului respectiv și este menționată în partea A din anexa la Regulamentul de punere în aplicare (UE) nr. 540/2011 al Comisiei (5).
            
         
               (2)
            
            
               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară (denumită în continuare „autoritatea”) a prezentat Comisiei, la 4 aprilie 2012 (6), avizul său privind proiectul de raport de reexaminare pentru substanța activă Cydia pomonella Granulovirus (CpGV). Autoritatea a comunicat avizul său privind substanța activă Cydia pomonella Granulovirus (CpGV) notificatorului. Comisia l-a invitat pe acesta să prezinte comentarii privind proiectul de raport de reexaminare. Proiectul de raport de reexaminare și avizul autorității au fost reexaminate de statele membre și de Comisie. Proiectul de raport de reexaminare a fost finalizat în cadrul Comitetului permanent pentru plante, animale, produse alimentare și hrană pentru animale la data de 11 iulie 2014 sub forma raportului de reexaminare al Comisiei privind Cydia pomonella Granulovirus (CpGV).
            
         
               (3)
            
            
               Se confirmă faptul că substanța activă Cydia pomonella Granulovirus (CpGV) trebuie considerată a fi autorizată în temeiul Regulamentului (CE) nr. 1107/2009.
            
         
               (4)
            
            
               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din respectivul regulament și ținând cont de cunoștințele științifice și tehnice actuale, în special de recent publicatele orientări privind limitele contaminanților microbieni pentru produsele microbiene de protecție a plantelor (7), este necesar să se modifice condițiile de autorizare, în special gradul de puritate minim al substanței active, precum și natura și conținutul maxim al anumitor impurități.
            
         
               (5)
            
            
               Prin urmare, Regulamentul de punere în aplicare (UE) nr. 540/2011 ar trebui modificat în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Modificare adusă Regulamentului de punere în aplicare (UE) nr. 540/2011
   În coloana „Puritate” a rândului 198, Cydia pomonella Granulovirus (CpGV), din partea A a anexei la Regulamentul de punere în aplicare (UE) nr. 540/2011, mențiunea „microorganisme contaminante (Bacillus cereus) < 1 × 106” se înlocuiește cu „Concentrație minimă: 1 × 1013 OB/l (organisme oclusive/l) și microorganisme contaminante (Bacillus cereus) în produsul formulat < 1 × 107 CFU/g”.
   Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 august 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 309, 24.11.2009, p. 1.
   
      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
   
      (3)  Directiva 2008/113/CE a Comisiei din 8 decembrie 2008 de modificare a Directivei 91/414/CEE a Consiliului în vederea includerii mai multor microorganisme ca substanțe active (JO L 330, 9.12.2008, p. 6).
   
      (4)  Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (JO L 379, 24.12.2004, p. 13).
   
      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).
   
      (6)  EFSA Journal 2012; 10(4):2655. Document disponibil online la adresa: www.efsa.europa.eu.
   
      (7)  Document de lucru privind limitele contaminanților microbieni pentru produsele microbiene de combatere a dăunătorilor (SANCO/12116/2012 Rev. 0, septembrie 2012).